text: Lesivanakanningin: 64% lesa sjáldan ella ongantíð
text: #000000
text: Í farnu viku var grein her á Málmenning um at børn í Noregi ikki orkaðu at lesa, og at tey hildu tað vera eitt bragd at lesa í 15 minuttir. Ella sagt við orðunum hjá norska rithøvundinum Bjørn Sortland, tað er sum hava tey klintrað niðan á Himalaya, tá ið tey hava lisið í 15 minuttir.
text: #000001
text: Á várið 2018 var Lesivanakanningin, sum kann lesast her á síðuni løgd fram. Ein av mongu spurningunum, sum var spurdur í kanningini var, hvussu nógv børnini lósu í frítíðini.
text: #000002
text: 24 % svaraðu, at tey lósu hvønn dag ella fleiri ferðir um vikuna, meðan 64 % søgdu seg ongantíð ella sjáldan lesa bøkur í frítíðini.
text: #000003
text: Spurt var eisini um, hvussu nógva tíð tey hugdu í sjónvarp ella brúktu talgild tól.
text: #000004
text: 60 % søgdu seg seg hyggja upp til ein tíma ella meiri um dagin, men 26 % søgdu seg ongantíð hyggja í sjónvarp. 42 % av børnunum søgdu seg brúka telefon, teldil ella teldu meiri enn 4 tímar um dagin. Tað, sum tey hyggja at, er eitt nú filmar á Netflix, youtube og øðrum; fleiri enn 90 % siga seg hyggja upp til ein tíma ella longri hvønn dag. 10% lesa ein tíma ella longri í bløðum ella bókum og 9% lesa á telefon ella teldli, td. bloggar ella e-bøkur í meiri enn ein tíma hvønn dag.
text: #000005
text: Nógvir aðrir spurningar vera viðgjørdir í Lesivanakanningini, sum kann takast niður her: Lesivanakanningin 2018
text: #000006
text: Lesið eisini greinina “Børn orka ikki at lesa“
text: #000007
text: Lesivanakanningin var gjørd í 2017/2018. Við í kanningini vóru 4., 6. og 9. flokkar úr øllum landinum
text: #000008
text: Vit, ið røkja heimasíðuna um málmenning, hava allar brennandi áhuga fyri málmenning og lesing. Vit samstarva í ymiskum verkætlanum, eitt nú hava vit tikið stig til stóru kanningina av lesivanum 2017-2018.
text: #000012